CHO ปิดตลาดร่วงเกือบ 10% รับผลกระทบ ขสมก. ยกเลิกประมูลรถเมล์ NGV
บริษัท ช.ทวี ดอลลาเซียน จำกัด (มหาชน) หรือ CHO ปิดตลาดวันนี้ราคาอยู่ที่ 2.54 บาท ลบ 0.26 บาท หรือ 9.29% สูงสุดที่ 2.76 บาท ต่ำสุดที่ 2.44 บาท มูลค่าซื้อขายที่ 20.50 ล้านบาท โดยปัจจัยที่ส่งผลให้ราคาหุ้น CHO ปรับตัวลงมาจากประเด็นที่บอร์ดขสมก.ลงมติยกเลิกประมูลรถเมล์ NGV ล็อตแรก 489 คัน
23 พ.ย. 2558

ผู้สื่อข่าวรายงานว่า บริษัท ช.ทวี ดอลลาเซียน จำกัด (มหาชน) หรือ CHO ปิดตลาดวันนี้ราคาอยู่ที่ 2.54 บาท ลบ 0.26 บาท หรือ 9.29% สูงสุดที่ 2.76 บาท ต่ำสุดที่ 2.44 บาท มูลค่าซื้อขายที่ 20.50 ล้านบาท ขณะที่ดัชนีตลาดหุ้นไทยโดยรวมบวก 0.03%
โดยปัจจัยที่ส่งผลให้ราคาหุ้น CHO ปรับตัวลงคาดว่ามาจากประเด็นที่บอร์ดขสมก.ลงมติยกเลิกประมูลรถเมล์ NGV ล็อตแรก 489 คันแล้ว หลังทานกระแสท้วงติงจาก กวพ.อ.และกรรมาธิการคมนาคมไม่ไหว ด้าน CHO รอรับแจ้งเป็นทางการ ก่อนปรึกษาฝ่ายกฎหมายฟ้องหรือไม่ฟ้องขสมก.
ขณะที่ก่อนหน้านี้ CHO ได้ปรับลดเป้ารายได้ปีนี้เหลือโต 2%จากคาด 10% หลังโครงการรถเมล์ NGV ล่าช้า